Tilslutning til Internet

Med guiden Internet Installation kan du let oprette forbindelse til Internet. Du kan bruge dit lokalnetværk (LAN), The Microsoft Network eller en anden Internet-udbyder til at oprette forbindelsen.

De oplysninger, du skal angive over for guiden, afhænger af, hvordan forbindelsen oprettes. Yderligere oplysninger får du ved at klikke på en knap.

Jeg vil bruge et lokalnetværk.

Jeg vil bruge The Microsoft Network.

Jeg vil bruge en anden Internet-udbyder.

Bemærk!

Hvis du vil oprette forbindelsen ved hjælp af The Microsoft Network eller en anden Internet-udbyder, skal du bruge et modem. Oplysninger om indstilling af modem får du ved at klikke på Relaterede emner nedenfor.

 Relaterede emner


Brug af et lokalnetværk til at oprette forbindelse

Hvis du vil bruge et lokalnetværk til at oprette forbindelse til Internet, skal du angive nedenstående oplysninger til guiden Internet Installation.

IP-adresserne (Internet Protocol) på dine primære og sekundære DNS-servere.

Hvis du har en DHCP-protokol installeret, tildeles IP-adresserne automatisk.

Adressen på Internet gateway-computeren på dit lokalnetværk.

Hvis du ikke har disse oplysninger, skal du kontakte systemadministratoren, før du fortsætter med guiden.

Vil du benytte Internet-post?

Ja, fortæl mig, hvad jeg skal gøre.

Nej, jeg ønsker ikke Internet-post.

Vend tilbage for at oprette forbindelse til Internet.


Brug af Internet-post

Du kan bruge Microsoft Exchange til at modtage post via Internet. For at kunne modtage Internet-post skal du angive følgende oplysninger til guiden:

Din e-post-adresse.

Navnet på din Internet-post-server.

Den Exchange-profil, du vil benytte. Du kan bruge en eksisterende profil eller oprette en ny, der er specielt beregnet på Internet-post.


Deaktivering af Internet-post

Hvis du ikke vil benytte Internet-post, når du får vist Internet-post-skærmbilledet i guiden, skal du sørge for at fjerne afkrydsningen i feltet "Brug Internet-post".


Brug af The Microsoft Network til at oprette forbindelse

I visse lande giver The Microsoft Network fuld adgang til Internet, herunder adgang til Internet-post, nyhedsgrupper og World Wide Web. I Danmark vil dette blive tilgængeligt i første halvdel af 1996.

Hvis du ikke allerede er medlem af The Microsoft Network (MSN), kan du bruge guiden til at logge på. Sørg for at have dit kreditkort parat, så du kan give de nødvendige faktureringsoplysninger. Du kan få oplysninger om takster, før du logger på, så du kan bestemme, om du vil benytte denne tjeneste.

Når du er logget på, skal du have dine Microsoft Plus!-disketter og Windows 95-installationsdisketter parat, så guiden kan installere MSN Internet-support.

Vend tilbage for at oprette forbindelse til Internet.


Brug af en anden Internet-udbyder til at oprette forbindelse

Hvis du allerede har en PPP-konto (Point-to-point protocol) hos en anden tjenesteudbyder, kan du bruge guiden til at definere adgangen til denne konto.

Guiden vil spørge efter nedenstående oplysninger, som du kan få hos tjenesteudbyderen.

Navnet på din tjenesteudbyder. Dette vises i mappen Netværk via modem under Denne computer som navnet på din forbindelse.

Brugernavn.

Adgangskode.

Det telefonnummer, du kalder for at få forbindelse til Internet.

DNS-serveradressen (Domain Name System).

IP-adresse og eventuelle undernetmasker.

Godkendelsesprocedure (hvad enten udbyderen kræver et terminalvindue til logon eller ej).

Bemærk!

Tjenesteudbyderen skal understøtte PPP. Hvis udbyderen ikke understøtter PPP, kan du bruge The Microsoft Network til at oprette forbindelse til Internet.

Hvis du vil benytte CompuServe eller America Online, skal du muligvis oprette en PPP-konto hos disse tjenester for at få adgang til Internet.

Vil du benytte Internet-post?

Ja, fortæl mig, hvad jeg skal gøre.

Nej, jeg ønsker ikke Internet-post.

Nej, jeg vil oprette forbindelse vha. The Microsoft Network.

Vend tilbage for at oprette forbindelse til Internet.


Internet er et stadigt voksende antal internationale computernetværk, der er forbundet via telefonnettet. Siden oprettelsen i 1960'erne er Internet vokset eksponentielt og benyttes i dag af millioner af brugere i virksomheder og på uddannelsesinstitutioner samt privat.

Når du er tilsluttet Internet, har du adgang til et væld af data, herunder sider på World Wide Web, nyhedsgrupper (BBS), nyheder og vejrudsigter samt programmer og spil.


The Microsoft Network er en onlinetjeneste, der i visse lande giver dig fuld adgang til Internet, herunder adgang til Internet-post, nyhedsgrupper og World Wide Web. I Danmark vil dette blive tilgængeligt i første halvdel af 1996.


En Internet-udbyder administrerer en server, der er direkte forbundet med Internet. Din forbindelse skal gå gennem en tjenesteudbyder eller The Microsoft Network, medmindre dit firma har direkte forbindelse til Internet.


En Internet gateway-computer fungerer som bro mellem dit lokalnetværk og Internet. På et lokalnetværk kan du få adgang til Internet ved at oprette forbindelse til denne computer.


Ved hjælp af profiler kan flere brugere benytte Microsoft Exchange til at modtage e-post på samme computer. Du kan også bruge forskellige profiler til forskellige typer e-post. Du kan f.eks. definere en profil til at modtage post gennem dit firmanetværk og en anden profil til at modtage e-post via Internet.


Internet-fejlfinding

Med dette fejlfindingsprogram kan du identificere og løse de problemer, der evt. opstår i forbindelse med tilslutningen til en Internet-udbyder. Klik på det relevante svar på spørgsmålene i det følgende, og følg trinnene for at løse problemet.

Hvad er der galt?

Jeg kan ikke etablere tilslutning til eller logge ind på Internet-udbyderen.

Jeg kan etablere tilslutning til og logge ind på Internet-udbyderen, men jeg har problemer med mine Internet-programmer, f.eks. Web-browser.


Hvilket problem opstod der?

Internet-udbyderen afbryder tilslutningen, straks den er etableret.

Jeg kan ikke finde nogen Web-sider eller andre servere.

Jeg kan etablere tilslutning til Internet-udbyderen, men jeg kan ikke læse e-post eller køre programmer, f.eks. en Web-browser.

Internet-udbyderen afbryder uventet tilslutningen.


Hvordan får du adgang til Internettet?

Jeg får adgang til Internettet ved hjælp af en server på et LAN.

Jeg får adgang til Internettet ved at etablere tilslutning til en Internet-udbyder.


Hvilket problem opstod der?

Jeg kan etablere tilslutning til Internet-udbyderen, men tilslutningen afbrydes med en meddelelse om, at et kompatibelt sæt protokoller ikke kunne findes.

Jeg kan ikke logge på. Jeg bliver gentagne gange bedt om brugernavn og adgangskode.

Jeg kan etablere tilslutning til Internet-udbyderen, men tilslutningen afbrydes, straks den er etableret.

Terminalvinduet vises. Jeg skriver brugernavn og adgangskode, men så sker der ikke noget.

Opkald fungerer ikke korrekt.


Klik på knappen Fortsæt

Klik på knappen Fortsæt i terminalvinduet.

Løste det problemet?

Ja, jeg kunne logge på. Luk fejlfinding.

Nej, jeg har stadig problemer. Hvad kan der så være galt?


Prøv at etablere tilslutning igen senere

Vent et øjeblik, og prøv så at tilslutte igen. Internet-udbyderen kan være lukket ned for vedligeholdelse.

OK. Klik her for at lukke fejlfinding.

Vend tilbage til begyndelsen af fejlfinding.


Kontroller, om tilslutningen bruger TCP/IP-protokollen

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer.

3.	Sørg for, at "TCP/IP" er markeret under fanen Servertyper.

Løste det problemet?

Ja, jeg kunne logge på. Luk fejlfinding.

Nej, jeg har stadig problemer. Hvad kan der så være galt?


Sørg for, at TCP/IP-protokollen er bundet til dit opkaldskort

1.	Klik på  [image]  for at få vist egenskaber for netværk.

2.	Sørg for, at Opkaldskort vises på listen.

3.	Sørg for, at netværksprotokollen TCP/IP vises på listen. Ikonet [image]  vises ud for en protokol.

4.	Klik på Opkaldskort, og klik derefter på Egenskaber.

5.	Klik på fanen Bindinger.

6.	Sørg for, at "TCP/IP" er markeret.

Løste det problemet?

Ja, jeg kunne logge på. Luk fejlfinding.

Nej. TCP/IP er installeret og bundet til Opkaldskort, men tilslutning kan stadig ikke etableres. Hvad kan der så være galt?

Protokollen TCP/IP vises ikke på listen over netværkskomponenter. Hvordan installeres den?


Sørg for, at du skriver brugernavn og adgangskode korrekt

Kontroller dit brugernavn og din adgangskode, og sørg for, at du har skrevet dem korrekt. Hvis der skelnes mellem store og små bogstaver i logonprogrammet til Internet-udbyderen, skal du også sørge for, at CAPS LOCK-tasten ikke er aktiveret.

Nogle Internet-udbydere kræver, at du skriver et tegn, f.eks. P, S eller # foran brugernavnet for at angive den servertype, du bruger. Hvis dit brugernavn f.eks. er Carsten, skal du måske skrive Pcarsten for at angive PPP-tilslutning eller Scarsten for at angive SLIP-tilslutning.

Kontakt Internet-udbyderen for at få yderligere oplysninger om at logge på Internet-udbyderen.

Løste det problemet?

Ja, jeg kunne logge på. Luk fejlfinding.

Nej, jeg har stadig problemer. Hvad kan der så være galt?


Åbn terminalvindue

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer.

3.	Klik på Konfigurer.

4.	Klik på fanen Indstillinger, og marker afkrydsningsfeltet "Åbn terminalvinduet efter opkald".

5.	Gentag opkaldet.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Sørg for, at du har den korrekte version af Winsock i mappen Windows

1.	Klik på Denne computer, og klik på Indstillinger i menuen Vis.

2.	Sørg for, at alternativet "Vis alle filer" er markeret, og klik på OK.

3.	Klik på Søg i menuen Start.

4.	Skriv winsock.dll i boksen "Navn", og klik på Søg nu.

Den korrekte version bør være placeret i mappen Windows og bør være dateret 7/3/96.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Prøv at pinge en server ved hjælp af navn

Når tilslutning til Internet-udbyderen er etableret, kan du klikke på  {button, EXECFILE(PINGNAME.BAT,SW_SHOWMINNOACTIVE)}  for at pinge en server ved at søge efter serverens navn. Resultatet af pingforsøget vises i et MS-DOS-vindue.

Hvis pingforsøget lykkes, ser resultatet f.eks. sådan ud:

REPLY FROM 198.105.232.1: BYTES=32 TIME=324MS TTL=46.

Var mindst ét pingforsøg vellykket?

Ja, det var vellykket. Luk fejlfinding.

Nej, jeg fik et andet svar. Hvad skal jeg så gøre?


Prøv at pinge en server ved hjælp af IP-adresse

Når tilslutning til Internet-udbyderen er etableret, kan du klikke på  {button, EXECFILE(PINGNUM.BAT)}  for at pinge en server ved at søge efter serverens IP-adresse. Resultatet af pingforsøget vises i et MS-DOS-vindue.

Hvis pingforsøget lykkes, ser resultatet f.eks. sådan ud:

REPLY FROM 198.105.232.1: BYTES=32 TIME=324MS TTL=46.

Var mindst ét pingforsøg vellykket?

Ja, det var vellykket. Hvad betyder det?

Nej, jeg fik et andet svar. Hvad skal jeg så gøre?


Kontroller indstillingerne for standardgateway

1.	Luk tilslutningen.

2.	Klik på tilslutningen til Internet-udbyderen i vinduet Netværk via modem.

3.	Klik på Egenskaber i menuen Filer.

4.	Klik på Servertype, og klik derefter på TCP/IP-indstillinger.

5.	Marker afkrydsningsfeltet "Brug standardgateway på fjernnetværket".

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Sørg for, at du har angivet den korrekte servertype

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer i mappen Netværk via modem.

3.	Klik på Servertype, og sørg for, at den korrekte servertype er angivet. Servertypen er f.eks. angivet som PPP eller CSLIP, når den f.eks. skulle være SLIP. Hvis du ikke er sikker på, hvilken servertype du skal angive, skal du kontakte Internet-udbyderen.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Bliver du bedt om IP-adresse, når tilslutning til Internet-udbyderen etableres?

Ja.

Nej.


Sørg for, at den anvendte IP-adresse er korrekt

Prøv at ringe op igen, og sørg for, at du skriver IP-adressen korrekt. Hvis du ikke er sikker på, hvad der skal skrives, skal du kontakte Internet-udbyderen.

Vend tilbage til begyndelsen af fejlfinding.

Luk fejlfinding.


Sørg for, at den anvendte IP-adresse er korrekt

1.	Luk tilslutningen.

2.	Klik på tilslutningen til Internet-udbyderen i vinduet Netværk via modem.

3.	Klik på Egenskaber i menuen Filer.

4.	Klik på Servertype, og klik derefter på TCP/IP-indstillinger.

5.	Hvis afkrydsningsfeltet "Angiv en IP-adresse" er markeret, skal du kontrollere, at IP-adressen til din computer er skrevet korrekt. Kontakt netværksadministratoren, hvis du ønsker yderligere oplysninger, eller hvis afkrydsningsfeltet "Servertildelt IP-adresse" ikke er markeret.

Vend tilbage til begyndelsen af fejlfinding.

Luk fejlfinding.


Et værktøj, der sender et signal til en server for at undersøge, om den kommunikerer korrekt med netværket. Dette værktøj kan kontakte en server ved at søge efter serverens navn (f.eks. ping ftp.microsoft.com) eller ved at søge efter serverens IP-adresse (f.eks. ping 198.105.232.1). Hvis signalet når serveren, sender serveren et svar tilbage, der godkender signalet. Svaret fra en vellykket ping ser f.eks. sådan ud:

REPLY FROM 198.105.232.1: BYTES=32 TIME=324MS TTL=46.


Sørg for, at DNS-serveradressen er korrekt angivet

For at kunne sende e-post til, få vist Web-sider på eller etablere tilslutning til andre computere på Internettet skal du angive din DNS-serveradresse. DNS-serveradressen er IP-adressen på en computer på Internettet, hvor en liste over computernavne og de tilsvarende IP-adresser er lagret, så du kan referere til disse computere med deres navne i stedet for at skrive IP-adressen hver gang.

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer i mappen Netværk via modem.

3.	Klik på Servertype, og klik derefter på TCP/IP-indstillinger.

4.	Klik på Angiv et navn på serveradresser.

5.	Kontroller, at den primære DNS-adresse er korrekt indstillet. Hvis boksen "Primær DNS" er tom, skal du klikke på boksen og derefter skrive DNS-adressen. Hvis du ikke kender din DNS-adresse, skal du kontakte Internet-udbyderen.

Tip!

Hvis de oplysninger, du modtog fra Internet-udbyderen, ikke omtaler en DNS-adresse, findes den måske under en anden betegnelse. DNS-adresse omtales også ofte som:

•	Navneserver

•	IP-adresse på navneserver

•	Domæneserveradresse

•	Domænenavneserver

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Bruger dit Internet-program en Proxy-server?

Hvis du får adgang til Internettet via et LAN-system, er dit Internet-program evt. indstillet til at bruge en Proxy-server. I det tilfælde kan IP-adresser ikke pinges. Hvis du ikke ved, om du skal bruge en Proxy-server, skal du kontakte netværksadministratoren.

Sådan finder du ud af, om Internet Stifinder bruger en Proxy-server

1.	Klik på  [image]  for at få vist Internet-egenskaber.

2.	Klik på fanen Avanceret, og kontroller, om "Brug Proxy-server" er markeret. Hvis det er tilfældet, skal du sørge for, at boksen "Proxy-server" indeholder det korrekte servernavn. Hvis du ikke kender det korrekte servernavn, skal du kontakte netværksadministratoren.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Kontroller indstillingerne for dit Internet-program

Hvis du får adgang til Internettet via et modem, skal du sørge for, at dit Internet-program ikke er indstillet til at bruge en Proxy-server. Følgende instruktioner gælder for Internet Stifinder. Hvis du bruger et andet Internet-program, skal du se i dokumentationen til det pågældende program.

1.	Klik på  [image]  for at få vist Internet-egenskaber.

2.	Klik på fanen Avanceret, og sørg for, at "Brug Proxy-server" ikke er markeret.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


En Proxy-server fungerer som en barriere mellem Internettet og dit lokale netværk (LAN). Derved beskyttes oplysningerne på dit LAN imod uvedkommende adgang.

Når der anvendes en Proxy-server, filtreres alle forespørgsler til og fra Internettet igennem den, så fortrolige oplysninger på dit netværk ikke bliver tilgængelige på Internettet. Nogle Proxy-servere tilbyder også andre Internet-tjenester.

Yderligere oplysninger om den anvendte Proxy-server kan du få hos netværksadministratoren.


Sørg for, at den korrekte servertype er angivet

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer i mappen Netværk via modem.

3.	Klik på Servertype, og sørg for, at den korrekte servertype er angivet. Servertypen er f.eks. angivet som PPP eller CSLIP, når den f.eks. skulle være SLIP. Hvis du ikke er sikker på, hvilken servertype du skal angive, skal du kontakte Internet-udbyderen.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Åbn et terminalvindue

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer.

3.	Klik på Konfigurer.

4.	Klik på fanen Indstillinger, og marker afkrydsningsfeltet "Åbn terminalvinduet efter opkald".

5.	Gentag opkaldet.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Sørg for, at den korrekte servertype er angivet

1.	Klik på tilslutningen til Internet-udbyderen i vinduet Netværk via modem.

2.	Klik på Egenskaber i menuen Filer i mappen Netværk via modem.

3.	Klik på Servertype, og sørg for, at den korrekte servertype er angivet. Servertypen er f.eks. angivet som PPP, når den skulle være SLIP eller omvendt. Hvis du ikke er sikker på, hvilken servertype du skal angive, skal du kontakte Internet-udbyderen.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer. Hvad kan der så være galt?


Kør guiden Internet Installation igen

 Klik på  [image]  for at starte guiden Internet Installation.

Løste det problemet?

Ja, tilslutning kunne etableres. Luk fejlfinding.

Nej, jeg har stadig problemer.


Kontakt Internet-udbyderen

Du er stødt på et problem, som Internet-fejlfinding ikke kan hjælpe dig med at løse.

Kontakt Internet-udbyderen for at få yderligere oplysninger.

Vend tilbage til begyndelsen af fejlfinding.

Luk fejlfinding.


En Internet-udbyder vedligeholder en server, som er direkte tilsluttet Internettet. Du skal etablere tilslutning via en udbyder eller via The Microsoft Network (MSN), hvis din virksomhed ikke er direkte tilsluttet Internettet.